52. schôdza NR SR - 10.deň - B. popoludní
Dátum: 2026-06-09
Poslanec: Baláž, Vladimír (SMER - SD)
Druh vystúpenia: Vystúpenie v rozprave

Vážené kolegyne, kolegovia, vážený pán minister. Začnem trošku netradične. Konečne sme videli po viac ako 20 rokoch a dočkali sme sa, ako sa má pripravovať zásadná legislatívna zmena verejnou diskusiou, kde boli zastúpení lekári, špecialisti, zástupcovia pacientských organizácií, zástupcovia zdravotných poisťovní, zástupcovia Ministerstva financií, ombudsman, držitelia registrácií aj poslanci Národnej rady Slovenskej republiky. Je to citát z listu, ktorý som dostal včera, pod ktorým sú podpísaní prezidenti Slovenskej lekárskej komory a Slovenskej lekárskej spoločnosti. Takmer 60 stretnutí so všetkými zúčastnenými bolo urobených. Výborná práca, pán minister. Výborná práca. Čo je v zákone to dôležité? Zásadné pravidlá pre schvaľovanie nových liekov, viac liekov a ľahší prístup k nim pre detských pacientov a pre pacientov so závažným ochorením. Nárok pacienta na lieky k výnimkám a posilnenie kompetencií Úradu pre dohľad nad zdravotnou starostlivosťou, jednoduchší prístup k inovatívnym zdravotníckym pomôckam, dostupnosť liekov, na ktoré sú pacienti zvyknutí, rozprávam o biosimilároch a generikách. Boj proti reexportu liekov, čo je veľmi dôležitý bod, a istota liečby. Istota liečby v tom, že keď aj si farmafirmy zoberú svoju registráciu späť, sú nútené ešte pacienta dva roky doliečiť. Okrem nového prístupu a nesporných výhod tohto zákona je však treba spomenúť aj nejaké otázky, ktoré si musíme sami pred seba položiť. Po prvé, je to udržateľnosť, teda najmä finančná udržateľnosť. Toto je vec, ktorá bude ovplyvňovať to, ako tieto lieky budú prístupné na trhu, a bude súvisieť ešte s jednou vecou, ktorú poviem troška neskôr. Sledovanie prínosu nových liekov. Je strašne dôležité, aby sme nielen nesledovali, že to, koľko liekov nových alebo inovatívnych nám chýba, ale aby sme naozaj sledovali iba ich prínos. Také organizácie, ako my máme HTU, HTAN, HTA spoločnosť, ktorá nám, ktorá nám vlastne kontroluje lieky a dáva nám farmakoekonomický prístup, majú veľkú tradíciu napríklad vo Veľkej Británii, kde existuje spoločnosť NICE, ktorá vyhodnotila 20-ročný prístup prínos nových liekov na trh a ukazuje sa napríklad pri onkologických liekoch len, že iba 20 % nových liekov je lepšie, ako je súčasná liečba. Tu sme už spomínali, že na rozdiel od Českej republiky my nemáme tie tzv. centrové lieky. Ale keď spomeniem teraz nový akčný plán, ktorý sa je pripravovaný pre onkológiu, je tam rátané už aj s novými onkologickými centrami, takzvanými komplexnými onkologickými centrami, ktoré budú tieto lieky vyhodnocovať. Ďalšou poznámkou je ešte prioritizácia tejto liečby. Musíme sa zamyslieť nad tým, či je naozaj správne, aby sa lieky zaraďovali podľa toho, kedy zaregistrovali, podľa toho, kedy ich zahlásia do protokolu, alebo sme niektoré lieky, ktoré nemáme, mali prioritizovať. To je dobrá otázka k druhému čítaniu a budeme sa nad ňou zamýšľať. Nedá sa mi nespomenúť aj náš prínos k tomuto zákonu, keď sme spolu s kolegyňami pani Čavojovou a pani Matejičkovou predložili do Národnej rady novelizáciu liekového zákona, ktorý sa dotýkal hlavne § 88. To znamená výnimkovým liekom. Po Dinos k tomuto zákonu, keď sme spolu s kolegyňami pani Čavojovou a pani Matejičkovou predložili do Národnej rady novelizáciu liekového zákona, ktorý sa dotýkal hlavne § 88. To znamená výnimkovým liekom. Po konzultáciách a po pripomienkovom konaní bola prakticky skoro bez zmeny táto naša legislatíva zavzatá aj do tohto výkonu, do tohto nášho zákona nového, za čo kolegyniam veľmi pekne ďakujem. Urobili ste veľký kus práce. Stretli sa so všetkými ľuďmi, ktorí majú záujem o tom, aby sa lieková politika vyriešila, to znamená s verejným ochrancom práv, s organizáciami aj s lekármi špecialistami. Koniec koncov, verejný ochranca práv ocenil našu prácu a predkladaný zákon. Aj verejne, keď povedal: novela zákona o rozsahu a podmienkach úhrady liekov zohľadňuje mnou napadnuté výhrady na Ústavnom súde. Preto apelujem na poslancov Národnej rady, aby zachovali kompromisný a vyvážený text v prospech pacienta. V prípade, že daný návrh zákona bude teda schválený, čaká nás ďalšia práca počas dvoch mesiacov letných prázdnin, kedy sa musíme pripraviť na druhé čítanie. Bude ešte možné priložiť ďalšie pozmeňujúce návrhy, ktoré zákon môžu ešte vylepšiť. A zlepšiť prístup liekov našim pacientom. Zákon ako taký predstavuje len rámec. Bude potrebné sledovať prácu na vyhláškach, ktoré vlastne uvedú viaceré princípy do praxe. Budeme držať ministerstvu palce a budeme sledovať, ako vyhlášky budú zapracované, lebo tam sa vlastne aj uzavrie to, ako budú financované niektoré lieky, lebo tam sa vlastne urobí prah, za ktorý sme ochotní za niektoré lieky platiť. Ďakujem ešte raz všetkým za prácu a ďakujem aj za podporu tohto zákona. Ďakujem veľmi pekne. Ďakujem pekne, pán poslanec.